2001-2002 YILLARDA XORIJIY INVESTORLARNI JALB ETGAN HOLDA KORXONALARNI DAVLAT TASARRUFIDAN ChIQARISh VA XUSUSIYLAShTIRISh BOʻYIChA KELGUSIDAGI ChORA-TADBIRLAR TOʻGʻRISIDA
(resolution, 2020-07-07)

Davlat tasarrufidan chiqarish va xususiylashtirish jarayonlarini yanada chuqurlashtirish, xorijiy investorlarni obyektlarni xususiylashtirishga keng jalb etish maqsadida Vazirlar Mahkamasi qaror qiladi: 2. Belgilab qoʻyilsinki: 1-2-ilovalarda koʻrsatilgan korxonalarning xususiylashtiriladigan mulki (aksiyalar paketlari) qiymati erkin almashtiriladigan valyutada belgilanadi; xorijiy kompaniyalarning — baholash, auditorlik, konsalting va moliya agentlarining xizmatlariga haq toʻlash Oʻzbekiston Respublikasi Davlat mulki qoʻmitasi tomonidan, Jahon bankining institutsional qayta oʻzgartirishlarni amalga oshirish uchun beradigan qarzi boʻyicha tushadigan mablagʻlar hisobiga, shuningdek Davlat mulkini xususiylashtirishdan tushadigan mablagʻlar jamgʻarmasi hisobiga amalga oshiriladi; baholash kompaniyalarining — Oʻzbekiston Respublikasi rezidentlarining xizmatlariga haq toʻlash Davlat mulkini xususiylashtirishdan tushadigan mablagʻlar jamgʻarmasi hisobiga amalga oshiriladi; aksiyadorlik jamiyatlarining ustav fondini koʻpaytirishga investitsiyalarni, shu jumladan xorijiy investitsiyalarni jalb etishda davlat ulushi kamaytirilishiga yoʻl qoʻyiladi, aksiyalarining davlat paketi miqdori Hukumatning alohida qarorlari bilan belgilangan korxonalar bundan mustasno. 3. Oʻzbekiston Respublikasi norezidentlariga respublikaning vakolatli banklarida ochilgan chet el banklarining “Loro” korrespondentlik hisob raqamlaridagi milliy valyutadagi mablagʻlaridan: ham birlamchi, ham ikkilamchi bozorlarda mamlakatimiz emitentlarining aksiyalarini sotib olish uchun foydalanishga ruxsat berilsin; Tender savdolarini oʻtkazish boʻyicha Davlat komissiyasi qaroriga koʻra davlat mulki uchun haq toʻlashning aralash shaklini amalga oshirishda foydalanishga ruxsat etilsin. 4. Tender savdolarini oʻtkazish boʻyicha Davlat komissiyasiga davlat mulkini xorijiy investorlarga sotishda Oʻzbekiston Respublikasi Davlat mulki qoʻmitasining Vazirlar Mahkamasi komplekslari bilan kelishilgan takliflari yuzasidan: xorijiy investorlar tomonidan ular sotib olishadigan aksiyalar paketlari va obyektlar uchun haq toʻlashning turli shakllarini moslashtirilgan holda qoʻllash toʻgʻrisida; 3-ilovaga kiritilgan obyektlar negizida belgilangan tartibda qoʻshma korxonalar tashkil etish toʻgʻrisida qarorlar qabul qilish huquqi berilsin. 5. Oʻzbekiston Respublikasi Davlat mulki qoʻmitasi: Oʻzbekiston Respublikasi Moliya vazirligi, Markaziy banki bilan birgalikda ikki hafta muddatda Xorijiy investorlar tomonidan ular sotib olishadigan aksiyalar paketlari va obyektlar uchun haq toʻlash shakllari toʻgʻrisidagi Nizomni belgilangan tartibda ishlab chiqsin va tasdiqlasin; vazirliklar, idoralar va xoʻjalik birlashmalari bilan birgalikda fond bozorida, shu jumladan xorijiy investorlarga sotish uchun yoʻnaltiriladigan resurslarni mehnat jamoalari ulushini va aksiyalarning boshqa paketlarini qisqartirish hisobiga koʻpaytirish maqsadida aksiyadorlik jamiyatlari ustav fondlarini 2001-yil 1-sentabrgacha xatlovdan oʻtkazsin. 6. Oʻzbekiston Respublikasi Hukumatining 6-ilovaga* muvofiq qarorlariga oʻzgartirish va qoʻshimchalar kiritilsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.